שנהב בלבנט הקדום

[ממוזער|שנהב משנהבי [כלח  בסגנון פיניקי, יצור כלאיים מיתולוגי  בסביבת צמחים]]
אמנות עיצוב **ה[[שנהב]] ב[[לבנט]] הקדום** (אזור ארץ כנען, ובתקופת הברזל גם ארצות ארמיות) היא השנייה בעתיקותה בעולם, אחרי אמנות השנהב ממצרים העתיקה. היא החלה באזור באר שבע בתקופה הכלקוליתית, הגיעה לפריחה בתקופת הברונזה המאוחרת (המאות ה־14–13 לפנה"ס), ולפריחה נוספת בתקופת הברזל 2 (המאות ה־9–8 לפנה"ס). אמנות השנהב הייתה נחלתם של האצולה העשירה, שכן ההמונים לא יכלו להרשות לעצמם את חפצי השנהב הנדירים והיקרים. בתקופה הכלקוליתית, שימש השנהב לצלמיות ולכלים; בתקופת הברונזה והברזל, התרחב השימוש גם לכלי קיבול, תכשיטים, מסרקים, לוחות משחק, ולוחיות ששובצו ברהיטים ובתיבות לקישוטם, וכן מעט שנהבים נושאי כתובות.

## התקופה הכלקוליתית
מהתקופה הכלקוליתית התגלו בלבנט צלמיות גברים ונשים (ערומים לחלוטין או כמעט לחלוטין) וכלי שנהב באזור באר שבע. עיצובם דומה מאוד לעיצוב חפצי השנהב במצרים מהתקופה הקדם שושלתית, מתרבות עמרה ונקאדה. אזור באר שבע היה מרכז ייצור אמנות השנהב השני בקדמותו בעולם אחרי מצרים. בנוסף לממצאים מבאר שבע, התגלו במטמון נחל משמר כמה חטי היפופוטם מחוררים, ששימושם לא ידוע. אמנות השנהב הגיעה ללבנט בתקופה כה מוקדמת אולי בשל הסמיכות למצרים, שבה הייתה אמנות השנהב ותיקה ונפוצה יותר, ואולי גם בהשפעת הימצאות פילים בכנען עצמה.
קובץ:Personnage masculin avec étui phallique (AO 21406) - Faucille (AO 21407) - Fourreau (AO 21408) - Figurine (AO 21409) - 5000-4000 av. J.-C. - Beersheba Safadi - Louvre.jpg|צלמיות וכלי שנהב כלקוליתיים מאזור באר שבע
קובץ:Chalcolithic Male Figurine, 4500-3500 BC (43216509791).jpg|צלמית גבר כלקוליתית מאזור באר שבע
קובץ:Chalcolithic Female Figurine, 4500-3500 BC (29344598808).jpg|צלמית אשה כלקוליתית מאזור באר שבע
קובץ:Chalcolithic Female Figurine, 4500-3500 BC (43216532251).jpg|צלמית אשה הרה מהתקופה הכלקוליתית מאזור באר שבע
קובץ:Treasure of Nahal Mishmar (2).JPG|השנהבים ממטמון נחל משמר


## תקופת הברונזה
מתקופת הברונזה טרם המאה ה־14 לפנה"ס ידועים ממצאי שנהב אחדים בלבד בלבנט. רק במאות ה־14 וה־13 לפנה"ס (תקופת הברונזה המאוחרת) הגיעה אמנות השנהב הכנענית למידה רבה של תפוצה ועצמאות. באותה תקופה פרחה אמנות השנהב בכל תרבויות האגן המזרחי של הים התיכון, ומאותה תקופה נמצאו בכנען גם יצירות שנהב מיובאות. השנהב הגיע בייבוא מדרום למצרים, או מאזור הפרת העליון (כתובות עתיקות מתעדות את תחותמס השלישי ותגלת־פלאסר הראשון צדים פילים באזור). בהיותו של השנהב חומר גלם יקר, הוא לא היה נפוץ ורק האצולה יכלה להרשות לעצמה חפצי שנהב.

חפצי השנהב שהתגלו מתקופת הברונזה מגוונים בסוגיהם, וניתן לחלק אותם לשתי קבוצות: כלים עשויים שנהב, ו שנהב שנועדו להשתבץ כקישוט לרהיטי עץ. בקבוצה הראשונה נמצאו פכיות לבשמים, מסרקים, קופסאות קטנות, קערות, כוסות, כפות, לוחות משחק וקוביות, חרוזים ושרשראות, מכסים וידיות לחפצים שונים, צלמיות ופסלונים. בקבוצה השנייה נמצאו בעיקר לוחות שנהב דקים, מעוצבים רק בצד אחד (שכן הצד השני נועד להתחבר לרהיט). החיבור לרהיט נעשה בהתקנת מסמרים דרך חורים בשנהב, או בעזרת בליטות בצד האחורי של הלוחות. בנוסף, לעיתים נוצרו רגלי הרהיטים או מסעדי הידיים משנהב. בנוסף לגיוון בסוגי החפצים, ניכר גיוון רב במוטיבים, בעיטורים, בטכניקות ובסגנונות. גיוון זה התקיים בזכות הנוחות לעבד את השנהב, דבר המאפשר גמישות רבה לאומן; בזכות השגשוג בתקופת הברונזה המאוחרת, שאִפשר לאמני חצר להתמסר לאמנות השנהב ולהגיע לרמת מיומנות גבוהה; ובשל קשרי המסחר הענפים באותה תקופה, שחשפו את האמנים הכנענים לסגנונות רבים ומגוונים מארצות שכנות: מצרים, חת ויוון המיקנית.

בארמון העיר אוגרית, מהגדולות שבערי כנען, התגלו שנהבים רבים בפינת חצר פנימית. החופרים שיערו שסיבת הימצאותם של השנהבים בחצר היא שבעת חורבן הארמון בשריפה במשבר תקופת הברונזה המאוחרת, הוציאו יושביו את רהיטי השנהב היקרים לחצר הפתוחה במטרה להרחיקם מהאש. בין החפצים שנמצאו ניתן למנות שרידי מיטה, שרידי שולחן עגול וראש פסלון אישה. גם באתר הנמל של אוגרית, , נמצאו חפצי שנהב. החלק שהשתמר מהלוחות ששובצו במשענת המיטה גובהו כחצי מטר ורוחבו כמטר; העץ נרקב ולא שרד, אך הלוחות השתמרו בסידורם המקורי, ובסמוך להם נמצאו שנהבים בצורת רגלי חיות ששימשו ככל הנראה כרגליים לאותה המיטה. אוסף גדול של שנהבים התגלה גם בשלב האחרון של הארמון מתקופת הברונזה במגידו – שנהבי מגידו. מקומות נוספים שבהם נמצאו ממצאי שנהב בולטים הם מקדש בלכיש, מצודה בתל אל־פארעה (דרום), אללחֿ וסיכני (תל פחריה).
קובץ:Boîtes à fard (4 au premier plan) - 1550-1150 av. J.C. - Bronze récent - Louvre - .AO 14778 et 1479 (canards) - AO 14780 et 14781 (rosaces).jpg|חפצי שנהב מאוגרית
קובץ:Déesse nourissant des caprins - Musée du Louvre Antiquités orientales AO 11601.jpg|מכסה קופסה בסגנון מיקני שנמצא באוגרית; לפי חלק מהחוקרים נוצר בלבנט
קובץ:Megiddo ivories IMG 7226.JPG|לוחית עם עץ מסוגנן ממגידו
קובץ:Kinnor played before a king 1350-1150bc.webp|סצנה מלכותית משנהבי מגידו
קובץ:Double comb, Megiddo, Stratum VIIA, Late Bronze IIB, 1300-1200 BC, ivory - Oriental Institute Museum, University of Chicago - DSC07712.JPG|מסרק משנהבי מגידו
קובץ:The Canaanite inscribed ivory comb from Lachish 1.jpg|מסרק הכינים מלכיש, מסרק שנהב מלכיש הנושא כתובת פרוטו־כנענית
קובץ:Cosmetic box lids, Megiddo, Late Bronze II, 1400-1200 BC, ivory - Oriental Institute Museum, University of Chicago - DSC07723.JPG|מכסים משנהב ממגידו
קובץ:Tardo bronzo IIB, base da gioco in avorio e oro, da megiddo, 1300-1200 ac ca. 01.jpg|לוחית משחק ממגידו
קובץ:Tardo bronzo IIB, placca ittita in avorio, da megiddo, 1300-1200 ac ca.jpg|לוחית בסגנון חתי ממגידו
קובץ:Megiddo ivories IMG 7225.JPG|תבליטים ממגידו בסגנון מצרי


## תקופת הברזל
שנהב היה מוצר יוקרה אמנותי במזרח הקרוב הקדום באלף הראשון לפנה"ס, ל ברהיטים ובתיבות ולייצור תכשיטים. השנהבים לעיתים צופו, חלקית או לחלוטין, בשכבה דקה של זהב, ולעיתים עוטרו באמייל. הלוחות לעיתים נותרו כלוחות מלאים עם תבליטים, ולעיתים בטכניקת אז'ור (Openwork). הלוחות חוברו אחד לשני בטכניקת חריץ ושגם , והחספוס בחלק האחורי של הלוחות מעיד שהיה גם שימוש בדבק לחיזוק אחיזתם. בנוסף ללוחות שיבוץ ברהיטים, נוצרו גם משנהב גם כלים שונים, ובהם מיכלים עגולים כגון , שהתאימו לשנהב בשל האופי המעגלי של הסיבים בחטי הפיל. על לוחות רבים ניכרים שרידים של צביעה, ציפוי זהב, ושיבוצי זכוכית ואבני חן בטכניקת . ניתן לראות את כל טכניקות הקישוט האלה בלוחית הלביאה הטורפת נובי מכלח. בעזרת מיקרוסקופים וקרינה תת־אדומה, חוקרים זיהו שרידי ציפוי זהב זעירים ושרידי צביעה בלוחות שבהם ציפוי הזהב והצביעה המקוריים כבר לא ניכרים לעין.

השנהבים במזרח הקרוב הקדום בתקופת הברונזה נמצאו בעיקר בארמונות נאו־אשוריים (הבולטים שבהם הם שנהבי כלח), אך גם בריכוזים קטנים יותר באתרים רחבי הלבנט, אסיה הקטנה ויוון. אולם, המקומות שבהם נמצאו השנהבים בחפירות ארכאולוגיות אינם מקום הייצור של השנהבים, מאחר שחפצי השנהב היוקרתיים עברו בין ידיים רבות בצורות שונות: במסחר, כשלל ביזה, כמתנה או מנחה. הדבר מקשה על זיהוי מקום ייצורם והתאריך שבו הם נוצרו. למרות זאת, קיימים כמה רמזים המאפשרים לתארך את השנהבים למאות ה־9 וה־8 לפנה"ס: סימני כתב המתוארכים בעזרת פליאוגרפיה; מלכים אשוריים שתאריכי שלטונם ידוע, מתוכולתי־נינורתה השני (סביבות 890–844 לפנה"ס) ועד אסרחדון (סביבות 669–680 לפנה"ס) הזכירו שנהב בין מוצרי המנחה שקיבלו ממלכים וסאלים מהלבנט; והמשכיות של מסורת ייצור השנהב מתקופת הברונזה. מהמאות ה־11 וה־10 התגלו שנהבים אחדים בלבד בלבנט, בהם לוחית אחת מקברו של אחירם מלך גבל, ולוחית אחת מהארמון המלכותי בגוזן (תל חלף).

כמה ממצאים מאפשרים לשחזר את השימוש המדויק בשנהבים. כסי שנהב שנמצאו בקברים בסלמיס משומרים היטב, המתוארכים למאה ה־8 לפנה"ס, מהווים עדות טובה במיוחד; עדות נוספת היא תבליטי אבן נאו־אשוריים מציגים רהיטים נוספים עם שיבוצי שנהב ומעניקים הבנה נוספת. במקרא מוזכר כמה פעמים שימוש בשנהב: כס המלכות של שלמה שמתואר באריכות ב = ; ב וב מוזכרים "בתי שן" ו"היכלי שן" ("שן" במשמעות שנהב) כסמל לעושר, וב נכתב שאחאב מלך ישראל בנה "בית שן".


קובץ:A Second Series of the Monuments of Nineveh, plate 40 - plunder of a city, possibly Sidon.jpg|תבליט אשורי המציג ביזת עיר בלבנט. החיילים האשוריים נושאים רהיטים
קובץ:Details of furnitures from Ashurbanipal's Garden Feast, Neo-Assyrian, 7th century BC.jpg|תבליט אשורי של המלך אשורבניפל המציג רהיטים עם שיבוצי שנהב
קובץ:Ivory throne 5 from tomb 79 in Salamis (1).jpg|כס שנהב מקבר בסלמיס
קובץ:Inlaid and gilded panel - WA 127412 - British Museum.JPG|שיבוץ שנהב מכלח, המציג לביאה טורפת נובי בשדה לוטוסים ופפירוסים. בלוחית השתמרו בצורה טובה מהרגיל הצבעים, ציפוי הזהב והאבנים האדומות ששובצו בה
קובץ:Openwork furniture plaque showing a cow suckling a calf MET DP130766.jpg|החלק האחורי של לוח שנמצא בארסלאן טאש, עם מגרעות לחיבור הלוח לרהיט
קובץ:Cloisonné furniture plaque with two sphinxes flanking a cartouche MET DP-38943-001.jpg|לוח שנמצא בכלח עם חורים בצדדיו לשימוש במסמרים
קובץ:Furniture plaque carved in relief with two addorsed, ram-headed sphinxes MET DP131612.jpg|חלקו האחורי של לוח שנמצא בכלח, מחוספס לשם הדבקה בדבק


### מקום הייצור וזיהוי הקבוצות הסגנוניות
זיהוי מקום הייצור מאתגר במיוחד מסיבות רבות. כאמור, השנהבים שנחפרו נמצאו הרחק ממקום ייצורם. בנוסף, מרכזי אוכלוסייה רבים בלבנט מאותה תקופה לא נחפרו כלל, ולכן, אם התקיימו בהם סדנאות שנהב, הן אינן גלויות לארכאולוגים. העיצובים המגוונים, שהושפעו מתרבויות שונות בכל רחבי המזרח הקדום, כמו גם הגיוון הפוליטי והתרבותי הרב והמורכב בלבנט עצמו בתקופת הברזל, מקשים על זיהוי המקור של השנהבים. בדומה, האפשרות שאמני השנהב עצמם נדדו בין סדנאות גורמת לכך שקשה מאוד לשייך סגנונות למיקומים גאוגרפיים. במחקר סברו בתחילה שיש לחלק את השנהבים שנמצאו בארמונות האשוריים לשתי קבוצות, לפי הבדלים סגנוניים בולטים: קבוצה צפון־סורית וקבוצה פיניקית.

ההבדלים המרכזיים שזוהו הם ריבוי מוטיבים מצריים בסגנון הפיניקי והיעדרם בסגנון הצפון־סורי, וכן הבדלים בעיצוב פנים אנושיים ובתסרוקות, כאשר עיצוב הפנים בקבוצה הצפון־סורית תואם את עיצוב הפנים בפסלים ותבליטים שנמצאו באתרים  נאו־חתיים (בצפון סוריה); השוואה בין השנהבים הפיניקיים לפסלים פיניקיים מאותה תקופה לא אפשרית מאחר שהערים הפיניקיות ברובן לא נחפרו. בין היצירות בסגנון הפיניקי והצפון־סורי ניכרים הבדלים גם בטכניקות החיבור והשיבוץ. הבדל בולט נוסף הוא בקומפוזיציה. הלוחות בסגנון הפיניקי לרוב מסודרים בסימטריה, למשל עם שתי דמויות שעומדות באותה תנוחה משני צדי פריט סימטרי במרכז הקומפוזיציה. בסגנון הצפון־סורי, כמעט לעולם אין סימטריה בתוך הלוח עצמו, והסימטריה מושגת רק מהצבת שני לוחות תואמים זה מול זה.

גם חלק מהמוטיבים בשנהבים מאפשרים להבדיל בין הסגנונות. אחד המוטיבים האלה הוא , מוטיב מצרי במקורו, שהגיע ללבנט כבר בתקופת הברונזה. בשנהבים מתקופת הברזל הגלגל מופיע בשני הסגנונות, אך בקבוצה הצפון־סורית הוא מעוטר בוולוטות – בדומה לגלגלי שמש מכונפים חתיים מתקופת הברונזה (וכן גלגלי שמש מכונפים עם וולוטות מיצירות אמנות מהממלכות ה נאו־חתיות), ובקבוצה הפיניקית הוא קשור לאמנות מצרית באופן יותר ישיר – הוא מעוטר בנחשי אוראיוס , בדומה לגלגלי שמש מכונפים מצריים. מאפיין נוסף שמבדיל בין הבגנונות הוא צורת הצמחים המקודשים. בסגנון הצפון־סורי, הצמח מורכב מגבעול מרכזי מתפתל שממנו יוצאים פרחים ללא וולוטות. בסגנון הפיניקי, העץ הקדוש סימטרי וכולל וולוטות ופרחים (שגם הם כוללים וולוטות). הבדל נוסף הניכר בין שני הסגנונות הוא עיצובי הכרובים (ספינקסים מכונפים). הכרובים בשנהבים הצפון־סוריים מגלים דמיון רב לכרובים מיצירות אמנות שנמצאו באתרים  נאו־חתיים, וחסרים את כל האביזרים המצריים (סינר, אוראיוס וכתר) המצויים בכרובים שבשנהבים הפיניקיים. גם פרופורציות הרגליים, עיצוב הפנים ופרישת הכנפיים שונים בכרובים בשני הסגנונות, וכן כיוון הפנים – פני הכרוב בסגנון הפיניקי פונים לרוב הצדה, בפרופיל, בעוד הכרוב בסגנון הצפון־סורי פונה לרוב חזיתית, אל הצופה.

לאחר זיהוי שני הסגנונות, ניתן לזהות שעיקר ממצאי השנהב בסגנון הצפון־סורי נמצאו באזור הממלכות החתיות החדשות בצפון סוריה (למעט הממצאים שנמצאו בארמונות האשוריים). ערי פיניקיה כאמור לא נחפרו ברובן, אך כן נמצאו בשתיים מהן ממצאי שנהב בסגנון פיניקי: בגבל ובצרפת (עיר). נוסף על כך, שנהבים בסגנון פיניקי נמצאו בשני אזורים עם זיקה גאוגרפית־תרבותית מובהקת לפיניקיה: קפריסין וממלכות ישראל ויהודה (באזורים אלה לא נמצאו שנהבים בסגנון הצפון־סורי). הדבר מחזק את ההנחות היסודיות בדבר המוצא הגאוגרפי של הסגנונות בהסתמך על השוואה לממצאים שאינם משנהב.

עם זאת, החלוקה לקבוצה פיניקית וקבוצה צפון סורית מתעלמת משני כוחות חזקים בלבנט בתקופת הברזל: ממלכת ארם דמשק וממלכת ישראל. כתובת השנהב מארסלאן טאש מהווה עדות לכך שלפחות חלק מהשנהבים באתר הגיעו במקור מדמשק; בשומרון, בירת ישראל, נמצאו קבוצת שנהבי שומרון המשמעותית. ואכן, בחינה נוספת של הממצאים משני אתרים אלה מעלה שיש בחלקם שילוב של מאפיינים מהקבוצה הפיניקית ומהקבוצה הצפון־סורית, ועל כן, החל משנות השמונים מזהים חוקרים גם קבוצה "דרום־סורית" ("סורית" במובן של סוריה הגדולה, הלבנט). בנוסף, זוהו פריטים שלא משתייכים לאף אחת מהקבוצות. למרות החלוקה הברורה לקבוצות סגנוניות, שיוכן הגאוגרפי עודנו לא ודאי, מהסיבות שצוינו לעיל.


קובץ:Clevelandart 1968.45.jpg|לוחם בגריפון בסגנון פיניקי משנהבי כלח. האיש מעוצב בסגנון מצרי, הצמחים מעוצבים עם וולוטות, והקומפוזיציה מרווחת
קובץ:Furniture plaque carved in relief with a male figure slaying a griffin MET DP110683.jpg|לוחם בגריפון בסגנון צפון־סורי, משנהבי כלח. הדמות אמנם עטורה בכתר המבוסס על ה המצרי, אך הוא מעוות ולא נאמן למקור המצרי. הקומפוזיציה דחוסה.
קובץ:Two seated figures - WA 118120 - British Museum.JPG|לוחית עם מוטיבים מצריים, עם סימטריה המאפיינת את הסגנון הפיניקי, שנהבי כלח
קובץ:Furniture plaque carved in relief with a male figure grasping a tree; winged sun disc above MET DP110643.jpg|אדם אוחז בצמח, הצמח מתפתל והפרחים ללא וולוטות, מעליו שמש מכונפת עם וולוטות, לוח בסגנון צפון־סורי משנהבי כלח
קובץ:Horse frontlet carved in relief with a female figure flanked by lions MET DP110677.jpg|עיטור מצח סוס משנהב בסגנון פיניקי, עיצוב סימטרי, גלגל השמש המכונף מעוטר באוראיוס, משנהבי כלח
קובץ:Ivoire Phénicien - Louvre - AO11478.JPG|ספינקס מכונף (כרוב), שנהבי ארסלאן טאש. לבושו מצרי, אך הקומפוזיציה (במיוחד הפנים הפונות קדימה) צפון־סורית. שילובים כאלה אופייניים לסגנון הדרום־סורי


### כתובות על שנהבים
מתקופת הברזל ידועות גם כתובות כנעניות וארמיות על חפצי שנהב. בין הכתובות הפיניקיות ניתן למנות כתובת ארון השנהב מאור  (KAI 29) שנמצאה באוּר וכתובת תנת-עשתרת (KAI 285) שנמצאה בצרפת (עיר פיניקית) – שתיהם הקדשות דתיות, ובין הכתובות הארמיות ניתן למנות את כתובת השנהב מחדתו (ארסלאן טאש) (KAI 232). בנוסף לכתובות טקסטואליות נמצאו אותיות בודדות על גבם של לוחות רבים, אולי כמספור של הלוחות. כתובת שנהב אפשרית נוספת היא הכתובת שעל רימון השנהב מירושלים המיוחס לבית המקדש הראשון ("בית יהוה"), אף שחוקרים רבים סבורים שהכתובת ואף הרימון כולו מזויפים.


קובץ:Plaque avec fragment d'inscription au nom d'Hazaël - Musée du Louvre Antiquités orientales AO 11489 - photo 2.jpg|כתובת השנהב מארסלאן טאש המזכירה את חזאל ונמצאה בארסלאן טאש
קובץ:Ur Box inscription (inscription close up).png|הכתובת הפיניקית שנחקקה על תיבת השנהב שנמצאה מאוּר, מקדישה את התיבה לעשתרת
קובץ:Sarepta Tanit Inscription.png|הכתובת מהעיר צרפת, המוקדשת לתנת־עשתרת
קובץ:ND 10150 Canaanite inscription found in Nimrud.png|כתובת פיניקית מקוטעת בת שלוש שורות לפחות, משנהבי כלח
קובץ:Openwork furniture plaque with the head of a feline MET DP131070.jpg|כיתוב פיניקי חרוט על גבו של לוח שנמצא בכלח


### גלריה

קובץ:Furniture plaque carved in high relief with two Egyptianizing figures flanking a volute tree MET DP109169.jpg|לוח סימטרי עם אנשים בעיצוב מצרי אוחזים בעץ קדוש ישר עם וולוטות, שנהבי כלח
קובץ:Furniture Inlays, 9th-8th Century BC (41408535330).jpg|לוחות מעוצבים כחור (הורוס) הילד, שנהבי שומרון
קובץ:Ivory plaque-AO 11481-IMG 0724-white.jpg|עיצוב , שנהבי ארסלאן טאש
קובץ:Ivory plaque-AO 11482-IMG 0723-white.jpg|עיטור לוטוסים, שנהבי ארסלאן טאש
קובץ:Furniture Inlays, Samaria, 9th-8th Century BC (42500194064).jpg|שיבוצים מעוצבים כעץ תמר, שנהבי שומרון
קובץ:Furniture plaque carved in relief with a “woman at the window” MET DP110612.jpg|שנהב עם מוטיב האישה בחלון, משובץ זכוכית, ארסלאן טאש
קובץ:Head of a female figure MET DP110585.jpg|שבר פסלון בצורת ראש אישה, שנהבי כלח
קובץ:Carved ivory panel showing Egyptianized scene. From Nimrud, Iraq. Iraq Museum, Baghdad.jpg|תהלוכה, שנהבי כלח
קובץ:Ivory plaque-AO 11488-IMG 0709-white.jpg|שנהב המעוצב כאדם, מארסלאן טאש. ייתכן שמדובר במלך חזאל, לאור הכתובת מארסלאן טאש המזכירה אותו
קובץ:Ivory plaque-AO 11493-IMG 0718-white.jpg|עיטור , שנהבי ארסלאן טאש
קובץ:Furniture plaques carved in relief with animal combat MET DP326286.jpg|לוחיות המציגות מאבקים בין שוורים ואריות, שנהבי כלח
קובץ:Ivory plaque-AO 11452-IMG 0702-white.jpg|לוחית שנהב המציגה פרה מניקה עגל, ארסלאן טאש
קובץ:Furniture plaque carved in relief with a stag grazing among plants MET DP110607.jpg|לוחית שנהב המציגה אייל רועה, ארסלאן טאש
קובץ:Carved ivory from Nimrud (Kalhu), deer, 9th to 7th century BCE. From Nimrud, Iraq. Iraq Museum.jpg|אייל רועה מעץ פלמטות, שנהבי כלח


## קישורים חיצוניים

## הערות שוליים

*
קטגוריה:ארכאולוגיה של ארץ ישראל
קטגוריה:פיניקים
קטגוריה:תולדות האמנות